
Antoni Gario 

"Mi no a comete ningun acto inmoral cu ningun menor 




TABATA diasabra mainta, cu au- 
toridadnan hudicial a bay over na 
detene e conocido artista, Antoni 
Gario como sospechoso di a drumi 
cu menor di edad. 


E1 a haya sosten legal tambe segun ley ta prescribe, den 
abogado mr. Benvinda de Sousa . 

Abogado de Sousa cu ta representa Antoni Gario a in- 
forma cu su cliente ta desmenti y nenga e acusacion di 
tabatin relacion sexual cu un of mas mucha di 15 aña. 



We don't just say it ... We Guarantee it il! 



Advandrtg Security Woridwide 

your securtty jTrotectton 
j?artner since 1996 

Tel: 582-7252 

Everyone deserves a safe place to work, 
live and play. 


Antoni Gario tin pleno confiansa cu investigacion lo 
aclarea tur cos y cu pronto e lo ta bek den libertad. Co- 
incidencia of no, su yiu homber ta sintando castigo pa 
practicamente mesun delito na KIA. 



Solutions for Finance, Manufacturing, 
Wholesale Distribution, Professional 
Services, HRM, CRM and BPM 


Business Processes 

Markettlng^ Sales and Senáce 
Logistics SiSuppiy Chain Management 
Reporting & Gompfiance 
Pianning & Production 
Pinance & Accourtting 
Project Management 


Supporting oll 

your business octivities 

Our goal is to urderstand and anticipate your business 
requirements.it means that everthsng we do is 
geared towards equipping you with solutions that 
will help you succeed as markets evolve 



Exoct. And it qII comes toQether. 


Tét: 583-7072 | info@vcc.int.com | www.vccHnhcom 

Shete cma pa homber cu a 
bati swa te cu el a fayece 



AUNKE cu Eric den Corte a persisti cu e slanan di 
cual su swa Orlando Tromp a fayece di dje, no ta causa 
door di su persona, Hues a hay’e culpabel di maltrato 
pisa, unda e victima e fayece después. 

Eric su caso a keda trata dia 28 di juni ultimo y na final 
Fiscal a pidi un castigo di 5 aña incondicional. 

E caso aki a tuma luga dia 26 di november, 2018. E se- 
ñora di e victima a lanta y a constata cu su casa ta den 
e mesun posicion cu e anochi anterior y e tabata friu 
friu. E1 a bati alarma y paramediconan cu a yega na e 
sitio a constata cu el a fayece algun ora prome caba. 
Durante interogacion den Corte e acusado a keda insis- 
ti cu e problema cu su swa a tuma luga riba un diado- 
mingo anochi ora cu el a caba di yega di casino cu algun 
familiar. Nan a discuti, y dado momento el a pusha y 
dal e swa cu tabata haci fastioso. 

E acusado a yega algun dia prome for di Hulanda cu 
vakantie y e tabata kedando na e caso na Madiki Ka- 
vel. Y hustamente door di e problema aki, el a dicidi di 
bay keda otro caminda. 

Tambe el a declara cu dialuna su swa tabata bon y hen- 
denan por a mir’e riba caya. Hasta e ta bisa cu riba 
filmacion di un supermercado por mir’e ta cana bay na 
su auto riba dialuna. 


Aparentemente, segun por a mira, e tabatin discusion 
cu un persona. Hasta t’asina, segun e acusado, cu e por 
a core duro cu su auto y brake di repente pa cual e por 
a dal su curpa duro den e stuurwiel y fractura e ribchi- 
nan. 

Hues a mustr’e declaracion di su ruman muhe, kende 
ta pareha di Tromp, cu den su declaracion a bisa cu e 
discusion a tuma luga dialuna anochi. Hasta e acusado 
a bis’e pa no declara nada di esaki na Polis. E reaccion 
di Eric Maduro ta cu e tabata kier pa Polisnan haci nan 
mesun investigacion, p’esey el a pidi e ruman pa no bay 
den detayes di nan discusion, pasobra e sla di Orlando 
no tin di haber cu nan problema di diadomingo anochi. 
Pues e acusado ta bisa cu ta diadomingo anochi e hecho 
a tuma luga, mientras cu e casa di e victima ta papia di 
dialuna anochi. 

Fiscal a bisa cu e lesionnan cu e victima a haya na su 
ribchi ta parce cu un hende a dal’e cu rudia of a sinta 
riba dje cu hopi forsa. 

Hues diabierna mainta a bisa e acusado cu e ta haya 
legalmente proba cu el a dal e victima Orlando Tromp 
varios biaha cu mokete na cara y a pone rudia riba su 
curpa cu consecuencia cu el a sufri varios fractura di 
ribchinan, cualnan a afecta su pulmonnan. 

Hues a bisa cu e no ta kere loke cu e acusado Eric Mad- 
uro a declara den Corte. E ta haya e declaracion con- 
tradictorio di loke e acusado a bisa na Polis. Asina el a 
declara cu su swa su cara tabata tur na sanger y taba- 
tin problema cu hala rosea. E tabata kier a hib’e hospi- 
tal, pero Orlando no tabata kier. Ruman di e acusado a 
bisa cu Orlando a haya hopi sla, tabata sangra y tabata 
sinti cu e kier a saca. E victima a bay drumi y no a 
duna señal di bida mas despues. 

Hues a bisa cu Orlando a wordo maltrata door di su 
swa di tal manera cu el a keda cu 5 ribchi fractura cual 
a causa su morto. 

Hues a tuma Maduro na malo cu el a presiona su ru- 
man muhe pa no bisa nada di e pelea. Otro cos cu ta 
tum’e na malo cu e no ta acepta loke cu el a haci y ta 
mas preocupa pa su mes. 

Tur esaki ta haci cu e ta haya cu e demanda di 5 aña 
di prizon ta poco y a subie na shete (7) aña. 

Parlamento sin caracter 
y sin identrf Jcacion propio 



Pa: Victor (Toko) Winklaar 


Prome Minister Evelyn Wever Croes na momento di insta- 
lacion di su Gabinete, a priminti y sigura pueblo cu Par- 
lamento di Aruba, lo haya su balor bek, cu e organo aki 
lo ehecuta su responsabilidad manera cu Constitucion ta 
determina esaki y cu su Gobierno lo wordo controla pa Par- 
lamento manera esaki mester ta. 

Esaki pa motibo cu Prome Minister tabata di opinion cu 
durante di Gobierno di AV^ Parlamento a perde su iden- 
tidad, a perde su balor y practicamente tabata haci loke 
Gobierno tabata determina p’e haci y no tabatin control 
riba Gobierno. 

E promesa aki el a haci na pueblo, el a haci na Gobierno 
di Reino y a priminti cu Parlamento y su Gobierno, lo hiba 
un gobernacion husto y sigur hopi transparente caminda 
pueblo su represenantenan lo ta independiente di Gobier- 
no.Fuera di esaki na luna di januari di e aña aki, Prome Min- 
ister a dirigi un carta na Presidente di Parlamento den cual 
e ta bisa cu den cuadro di independisacion di Parlamento, 
su persona a lanta un comision cu ta carga e nomber di 
‘Commissie Versterking Democratisch Bestel,” pa fortifica 
adicional p’e proceso di independisacion di Parlamento di 
Aruba. 

Prome Minister relaciona cu esaki, a pone dos persona di 
su ministerio, na disposicion di Parlamento den personan- 
an di O. Thijssen y J. Semeleer, kendenan tin conocemento 
amplio pa loke ta organisacion di Parlamento. 

Sinembargo desaroyonan te cu awor den Parlamento ta 
mustra cu di e proceso aki nada ta tumando lugar, cu Par- 
lamento ta keda baila na loke Gabinete Wever Croes ta de- 
termina y riba dje, ta Gobierno mes den varios ocasion, 
ta determina ki tipo y ki ora reunionnan ta wordo yama y 
hasta ta Ministernan mes ta traha preguntanan pa miem- 
bronan di e tres fraccionnan cu ta sostene Gobierno, tin cu 
haci na nan persona ora di un ‘bijeenkomst.’ 

Sinembargo e falta di respet di e propio Gabinete Wever 
Croes pa duna Parlamento su balor real y adecuado, a ser 
confirma den varios decision di Gobierno y kisas esun mas 
serio t’e protocol cu Prome Minister y Minister di Finansa 
a firma na luna di november di 2018 , den cual nan sigura 
Gobierno Hulandes, cu e ley di LAFT lo wordo acepta y 
aproba pa Parlamento y caminda practicamente a duna 
CFT reconocimento legal prome cu Parlamento a sikiera 
ricibi e ley di LAFT aki. 

E solo hecho cu despues cu e tres fraccionnan den Parla- 
mento cu ta sostene Gobierno a dicidi di trece cambionan 
den e ley di LAFT cu Gobierno a presenta y ta pone CFT un 
banda, a pone cu Gobierno di Reino a bolbe duna Prome 
Minister un ultimatum, den cual e tin cu ordena su Par- 
lamento pa cambia e ley aki p’asina CFT por bin un base 
legal y sigui cu control riba e maneho di finansa publico 
manera e protocol firma ta indica. 


Fuera di e desaroyo aki cu ta confirma dor di e propio de- 
cision di Gabinete Wever Croes no ta respeta Parlamento, 
tin desaroyonan aki na Aruba mes cu ta mustra con Parla- 
mento ta simplemente ‘loop mee’ segun Gobierno ta dicta 
y tin cu haci loke Conseho di Minister ta dicidi. 

Tin e situacion cu Minister di Finansa, caminda na lugar cu 
Parlamento haci uzo di su supuesto independencia y actua 
realmente den su control riba e maneho controversial di 
Minister Armando Rudy Lampe, ta haya cu ta Conseho di 
Minister ta dicidi di yama e mandatario aki na ordo y supu- 
estamente a kita Tra’i Merdia for di e Minister. Sinembargo 
aki Gobierno mes ta falta respet pa leynan cu Parlamento 
mes a aproba manera esun di ‘intelling ministeries,’ ca- 
minda legalmente Tra’i Merdia ta keda responsabilidad di 
Minister Lampe y tur loke Minister di Asunto Social dicidi 
riba e proyecto aki, na final di dia ta decision di Minister di 
Enseñans t’esun cu tin base legal. 

Si kier mustre seriedad berdadero y mustra pueblo y prin- 
cipalmente e maestronan cu a tuma un decision cu por 
trece trankilidad den enseñansa, Gobierno mester a manda 
un concepto di ley pa cambio di e ministerionan pa Parla- 
mento aproba y haci e cambio aki legal. 

Recientemente tambe tin e conocido caso di e ‘incinera- 
tor,’ caminda miembronan di Parlamento a wordo yama 
pa un ‘bijeenkomst’ dor di e propio Minister Otmar Odu- 
ber, kende e.o. preguntanan formula p’e propio Minister, 
p’asina supuestamente e mustra cu tin transparencia den 
e proyecto aki. 

Sinembargo e ex Minister, ex Parlamentario y ex Presidente 
di Parlamento, Candelario (Booshi) Wever, a acudi na Corte 
a base di LAR existente, pa haya tur informacion necesario 
riba e proyecto aki cu su persona tambe ta sospecha cu tin 
maniobranan tumando lugar pa faborece cierto grupo of 
compania. Ta bin acerca cu e unico fraccion den oposicion 
AVI* basta tempo pasa a dirigi un serie di pregunta na Min- 
ister Otmar Oduber cu tampoco a wordo contesta y tam- 
poco a ricibi copia di documentonan cu nan a solicita pa 
cu e proyecto aki, loke ta liña recta contra di e nificacion 
berdadero di e palabra transparencia. 

Pues desaroyonan cu a mustrando cu Parlamento di Aruba 
ta carece di caracter, caminda no ta representa pueblo real- 
mente y no tin idenficacion propio y sigur no ta independi- 
ente di Gobierno. 

Kisas e cambio mas grandi cu a tuma lugar den Parlamen- 
to, ta ora cu manera Prome Minister a priminti na instala- 
cion di su Gobierno, cu mester cambia e logo nobo cu ex 
Presidente di Parlamento, Marisol Lopez Tromp a pone di 
e Shoco como simbolo nobo di e organo aki, y pone bek e 
escudo anterior y esey riba su mes ta bisa hopi caba di e 
independencia di Parlamento. 

fur caso penal di 
awor manda te pa 
october y november 


DIABIERNA mainta Corte ta- 
batin un lista largo di acusado cu 
mester a presenta dilanti mesa 
berde. Sinembargo como cu ta den 
reces, nan caso a wordo posponi y 
mayoria a wordo manda pa trata- 
mento te cu luna di november. 
Entre esnan cu a presenta taba- 
tin un caso di asesinato tambe. 

Daphne Diana Valerie Simmons, 
a nenga di presenta pa scucha cu 
su caso ta pro forma. E ta wordo 
acusa di intento di homicidio dia 
13 di april 2019, dor di hinca un 
persona cu un of mas cuchiu den 
cara y/of lomba. 

E ta wordo acusa di a destrui un 
bijbel di e un persona riba e mes 
dia ey. Su caso a bay pa prome di 
november pa ll’or di mainta. 


Elder Jose Bullones Pargas di 
20 aña su caso a move pa prome 
di november 11.10. E acusacion 
contra dje ta intento di homicidio 
riba 16 di april 2019, dor di hinca 
un persona cu cuchiu den nek. 

Sheppartd Angernee Flan- 
des, acusa di ladronicia di un 
UTV den e periodo di 20 pa 22 di 
april 2019, conhuntamente cu un 
otro of otronan mester bolbe den 
Corte dia 14 di november awor. 

E caso cu mas atencion a hala 
t’esun contra Aurelio Ignatio 
Dirksz, pa cual caso famia di e 
victima a acudi masalmente. E 
acusado di 54 aña ta ser acusa 
di a tuma bida di un persona dia 
23 di april 2019, dor di choke y/of 
uza violencia pisa contra dje. 



E caso ta sigui 8 di november pa 
10.30 di mainta. 


Rahjev Jeares Castro di 31 aña ta 
wordo acusa di exportacion di co- 
caina dia 18 di april 2019, ora cu 
a haye cu un cantidad grandi di 
droga. E no kier a compronde cu 
su caso no ta sigui diabierna sino 
te dia 27 di september pa 11.30 
di mainta. Guardianan mester a 
push’e pa sake di sala. 

Junior Joao Parra Acosta ta sigui 
dia 3 di october, pa 10’or di main- 
ta. Su caso tambe tabata pro for- 
ma y a wordo acusa di a tene rela- 
cion sexual cu un persona menor 
di edad den e periodo di prome di 
april 2018 pa 19 di april 2019. 


E victima tabata su pareha. 

E caso ta sigui dia 1 di november 
pa 9.30. E yiu no por a evita su 
rabia y emocion, y tabata yora 
mescos cu demas famia. 

Jaquan Deonte Bodden ta bolbe 
den Corte 25 di november pa 
11.30, acusa di falsificacion di 
carchinan di banco y uzo di e 
carchinan ey y uzo di un pasa- 
porte Mericano falso den e perio- 
do di 16 te 21 di april 2019. 

Paul Arthur Merveille ta wordo 
acusa di violacion di un persona 
menor di edad riba 24 di april 
2019. 


Esun cu tabata di bon diabierna 
mainta tabata Mario Giovanni 
Ireno Maduro. A acuse di pose- 
sion di un arma di candela y bala- 
nan riba 25 di april 2019. Su abo- 
gado a haci un apelacion p’e por 
haya su libertad te ora cu e caso 
wordo trata. 

Principalmente teniendo cuenta 
cu su intencion no tabata pa uza 
e arma, e ta un first-offender y el 
a caba di bira tata. Huez a splik’e 
bon cla pakico e ta lague liber dia- 
bierne, pero cu e mester bolbe dia 
3 di october pa 10.30 di mainta 
ora cu su caso wordo trata. 

Chines a haya mes tanto castigo cu su detencion 


DIABIERNA mainta Ye Chue Su a haya su sentencia 
den Corte, relaciona cu e caso penal contra dje pa benta 
di droga durante un periodo di mas cu un aña. Dia 28 
di juni su caso a wordo trata 

Dia 18 di november ultimo Polisnan cu tabata pasando 
banda di rotonde di Paradera, a haya un holo masha 
fuerte di marihuana y a bin descubri cu esaki ta bini di 
un edificio panort di caminda. A drenta e luga y despu- 
es di basta insistencia a haya permiso di e homber pa 
lista den e luga. 

Asina a bin descubri cu no tabata trata manera Su a 
bisa cu e tabata simplemente huma un joint hunto cu 
un amigo. A haya un cantidad di marihuana hunto cu 
algun otro material mas cu ta indica cu enbes di huma 
so, e mester tabata bende tambe. 


Den interogacion el a bin admiti di ta bende droga pa 
un aña y 4 luna caba. E ponencia di su Abogado cu e lis- 
tramento tabata ilegal pa motibo cu no tabata permiso 
di doño di e luga, esta mama di acusado, no a ser tuma. 
Hues a haya legalmente proba cu Ye Chue Su den e 
periodo di augustus 2017 y november 2018 a bende 
droga y tabatin esaki den su poder. E cantidad cu nan 
ta calcula ta basa riba e mesun acusado a declara na 
Polis. 

Fiscal a pidi un castigo di 12 luna di cual 4 luna ta 
condicional y 3 aña di prueba. Hues a bay di acuerdo cu 
e demanda aki loke ta nifica cu e luna aki el a cumpli e 
8 lunanan cu e mester sinta. 

E acusado aki ta pendiente ainda un otro caso, cu ta 
relaciona cu e suma di placa cu el a gana cu negoshi di 
droga. Esey ta bay wordo trata den luna di september. 


Solucion di Maneho di Desperdicio 
di Aruba Garantisa por medio di ley 



Minister di Desaroyo Teritorial Infrastructura y Medio 
Ambiente, Otmar Oduber ta informa comunidad di cul- 
minacion di e proceso di Request For Proposal (RFP) 
pa locual ta solucion pa maneho di desperdicio di Pais 
Aruba. Diahuebs 18 di juli tur compania participante 
lo mester entrega nan oferta pa locual ta e proceso di 


RFP relaciona cu establecimento di un Waste to En- 
ergy Facility na Aruba. Esencial pa indica den esaki ta 
cu Gobierno ta garantisa viabilidad di e Waste Enegery 
Facility por medio di legislacion. 

E proceso di maneho desperdicio na Aruba conoce un 
trayectoria largo unda den transcurso di añanan a crea 
un ‘Milieuverordening’ y awo ta implementa e ‘Afvalst- 
offenverordening’. 

E leynan aki ta percura pa e forma cu ta trata cu des- 
perdicio ta tuma luga den manera responsabel tenien- 
do bienestar general como punto di salida. 

Relaciona cu esaki por indica cu pais Aruba como parti 
di Reino Hulandes tin e obligacion di mantene su mes 
na tratadonan internacional manera esun di Basel cu 
ta cardinal pa un maneho responsabel di desperdicio. 
E tratado di Basel ta regla e.o exportacion y importa- 
cion di desperdicio. 

Mediante e proceso legislativo aki, Gobierno di Aruba 
ta garantisa tur participante un proceso integro, trans- 
parente y duradero pa locual ta un ‘Waste to Energy 
Facility’ pa nos Pais. 

Sr Haime Croes, Director DIP: 


Carta a sali pa propiefarionan di edificio 
den ruina na final di caya San Ificolas 

A duna nan 30 dia pa regla nan asuntonan 


UN edificio di cual Gobierno a ricibi hopi critica 
riba dje ta di e edicio bandona na final di main- 
street San Nicolas. Director di DIP sr. Haime 
Croes ta splica di e pasonan cu Gobierno a tuma 
pa por yega na soluciona e situacion aki. 

Meta 

Manera comunidad por a tuma nota, Gobierno 
ta haciendo diferente esfuerso pa desaroya San 
Nicolas den e di dos ‘stedelijk gebied’ cual ta 
defini den ROP. Pa esey kier pa tin na disposi- 
cion, terenonan bandona cu ta forma peliger pa 
e imagen di San Nicolas y diferente aspecto. 
Banda di esaki, e edificio en cuestion tin mas 
di 10 aña para y no ta den construccion, cual no 
mag huridicamente, como consecuencia di esa- 
ki, permisonan di construccion ta wordo tuma 
aden. 

Sr. Croes ta duna di conoce cu carta a bay pa 
e famianan en cuestion cu ta doño di e edificio 
informandonan cu den 30 dia e departamento 
mester sinta cu nan pa por yega na un solu- 
cion. E ruina di hotel ta construi tambe par- 
cialmente riba tereno di Gobierno, cual no mag. 
Pues aworaki ta haci apelacion na famianan pa 
por fabor sinta cu DIP pa por yega na soluciona 
e situacion aki. 




Algo cu pa añanan largo ta un preocupacion pa e 
bisindario y cual no ta cuadra cu e imagen cu ta 
creando di San Nicolas. 

Por ultimo, ta informa pueblo cu DIP ta ehecu- 
tando cu e maneho di control den cual ta pone 
atencion na cosnan cu no ta bayendo bon se- 
gun nos manehonan y leynan manera erpacht y 
natuurverordening, conhuntamente cu DNM y 
DOW. Pesey ta recorda comunidad pa haci uzo 
di e plataforma InfrAruba pa cualkier keho cu 
tin y pa raporta esakinan, pasobra e informacion 
aki ta sumamente importante pa e departamen- 
tonan por traha mas efectivamente, sr. Croes a 
termina bisando. 

Lider di fraccion di POR, 
drs. Marisol Lopez-Tromp 

Un fondo di caretera 
y infrastructura ta di 
vital importancia pa 
desaroyo di Aruba 

Lider di fraccion di POR den Parlamento, drs. Marisol 
Lopez-Tromp na inicio di e luna aki a manda un carta 
pa Ministernan Otmar Oduber y Xiomara Maduro cu 
un serie di pregunta relaciona cu fondonan pa careter- 
anan y infrastructura. 

Den e carta aki e ta haci un serie di pregunta relaciona 
cu e dos areanan importante aki pa desaroyo di nos 
isla y ta indica cu lo ta di vital importancia pa bin cu 
un Wegen en Infrastructuur Fonds (WIF), manera a 
conoce den pasado na momento cu Lopez-Tromp taba- 
ta Minister di Infrastructura pa medio di cual a logra 
traha hopi caminda cada aña y cu lamentablemente a 
wordo para durante Gabinetenan Eman. 

Consecuencia di esaki ta cu no tabatin un forma struc- 
tura y eficiente pa por dedica n’e inversion di manten- 
cion, renobacion y construccion di careteranan y su 
infrastrucura. Lamentablemente hopi caretera a bay 
atras y nunca a dedica e fondonan necesario pa evita 
esaki. 

Cu un Fondo di Caretera, WIF, pais Aruba por conta cu 
fondonan aproba y pre-determina cu ta wordo dedica 
specificamente pa caretera y infrastrucura. Logrando 
esaki e instancianan concerni por traha na un forma 



structural y segun un schedule riba e mantencion, 
renobacion y construccion di careteranan y nan infra- 
structura segun e necesidadnan di cada area. 

Manera Lopez-Tromp ta bisa, e desaroyo di e parti aki 
ta hopi importante y ta forma parti integral di un desa- 
royo economico. 

“Un desaroyo economico sin cu e bay pareu cu un de- 
saroyo di nos careteranan y nos infrastructura no lo 
t’esun di mas optimal y lo por wordo afecta hopi liher. 
Ademas, Gabinete Wever-Croes su meta principal ta 
pa pone nos hendenan central y parti di dje tambe ta 
nos careteranan y infrastructura, ya cu e ta contribui 
hopi na mehora y eleva e calidad di bida di nos hende- 
nan, sin laga afo e parti di salud, seguridad y nos medio 
ambiente”. 

Teniendo na cuenta e puntonan aki, lider di fraccion 
di POR den Parlamento ta pidi Gobierno pa reinstitui 
e WIF logrando asina un suma fiho p’e inversionnan 
necesario wordo realisa. 

Marisol Lopez-Tromp finalisando a recorda Minister- 
nan Oduber y Maduro cu e ta en espera di e contestan- 
an por escrito di e serie di preguntanan manda pa nan 
relaciona cu e temanan di caretera y infrastructura. 

Habitantenan di San Nicolas a haci denuncia cerca periodista Doncker 

Ta construi sin cu ta pone 
borchi di kico proyecto ta bini 



ARUBA 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


HABITANTENAN di San 

Nicolas cu ta preocupa a acerca 
e periodista Hilario Doncker, 
kende por medio di su Face- 
book ta expresa e preocupación 
di e hendenan di San Nicolas. E 
biaha’ki e preocupacion cu el a 
ilustra riba su pagina di Face- 
book ta relaciona cu un proyecto 
den construccion, pero cu no tin 
ningun indicacion kico e ta. 

Actualmente na e tereno cu ta 
patras di Bonaire Bar y e edi- 
ficio di ex Surinam Club, tra- 
baonan di construccion ta tu- 
mando luga. Tumando esey na 
cuenta e habitantenan cu ta 
biba den bisindario di e tereno 
ta rabia. Esaki pasobra Aurora 
Funeral Home ta laga traha un 
Crematorio, mei-mei, na unda 
nan ta biba. Sabiendo esey e ha- 
bitantenan a dicidi di tene un 
accion di firma, pa cual tin basta 
sosten. Meta di e accion aki ta 
pa presenta esaki na e Minister 
cu ta encarga pa duna permiso 
basa riba Ley di Molester. Den e 
caso aki ta trata di Minister Ot- 
mar Oduber. 

E intencion ta cu pa medio di 
e accion aki, pone un paro na e 
trabaonan cu ta tumando lugar. 
E ta bisa cu habitantenan cu ta 
biba cerca di ex Club Surinam, 
patras di e e edificio ya men- 
ciona ta haciendo trabaonan di 
construccion, keto bay ta mal- 
contento. 


Y esey a keda expresa den un 
accion di firma unda a haya 150 
firma. Di otro banda tin hende 
ta puntra nan mes si debi na 
loke ta construyendo ta baha e 
balor di nan cas. Mientrastanto 
a entrega e firmanan na cuater 
departamento di Gobierno. 
Sinembargo, e ultimo informa- 
cion cu e periodista a haya for di 
e habitantenan ta cu cu e traba- 
onan preparativo cu ta haciendo 
ta pa construccion di un Funer- 
aria y no pa un Crematorio. Tu- 
mando e ultimo punto menciona 
na cuenta, kisas ta asina cu no 
ta permiti di traha un Crema- 
torio su so, pero esaki mester ta 
conecta cu un edificio cu ta fungi 
como Funeraria? 

Si e ultimo punto ta e caso, esaki 
por nifica cu e firmanan di e ac- 
cion di firma, lo tin validez numa 
, ora den un di dos instante ta 
bay traha e Crematorium? 

Riba e punto si prome ta traha 
un Funeraria y despues ta traha 
un Crematorium, a yama e Auro- 
ra Funeral Home, pa haya clari- 
dad riba esaki, pero no a logra 
haya contacto. Mientrastanto e 
trabaonan ta sigui, riba Diasa- 
bra tambe. 

En realidad e habitantenan tin 
varios motibo pa cual nan no ta 
fabor di construccion di e luga 
pa kima restonan mortal di hen- 
de den e area unda nan ta biba. 

Sigui na pagina 9> 

Wiri your share of $20,000 in points 

20 WINNERS EACH DAY 
You can win up to $100 in Points! 

Swipe and play free once daily. Earn 100 Slot Points or 
8 Table Credits and play again - up to 5X each day 

See Piayers' Ciub for fuit rules. Points can i>e converted to Free Siot Piay. 


JULY 1 TO AUGUST 31 



E motibonan ta lo siguiente 

1. No ta permiti pa brinda servicio den un area residencial 
unda e tipo di luga aki ta causa molester pa esnan concerni. 

2. No a cumpli cu e procedura unda, pa medio di informe 
poni den corantnan, cu tin intencion pa laga construi un 
Crematorium riba e tereno concerni, pa asina habitantenan 
tin e posibilidad pa por a presenta nan obhecionnan. 

3. No ta conoci si e trabaonan ta ser haci sin cu tin permiso 
pa haci esaki. 

4. Si den e caso si a duna permiso, dicon Minister Otmar 
Oduber no a percura pa e procedura menciona na punto 2, 
ser ehecuta. 

5 Minister Oduber a bisa cu lo actua contra esnan cu ta 
actua contra e Ley di Molester. P’esey na Seroe Cristal a 
pone un paro na e cobamento di santo cu tabata tuma luga 
eynan. Si bao autorisacion di Minister a duna un permiso di 
construccion y un permiso basa riba Ley di Molester, dicon 
na un tereno cu ta na San Nicolas si ta duna e permisonan 
ya menciona, den un area unda e Crematoriom tambe lo 
causa molester na e habitantenan. Bisando esey Minister 
no ta haya cu aki ta midi cu dos midi? 


6. Ultimo informe cu e habitantenan ta dispone di dje, ta 
cu e tereno ta propiedad di Club Surinam. Si esey ta e caso 
dicon un Funeraria por haci uzo di esaki pa construccion. 

7. Dicon cerca di e tereno concerni no a laga pone un borchi 
riba cua ta para kico ta traha na e sitio. 

E periodista despues ta haci un comparacion di trabounan 
tumando luga patras di ex Club Surinam cu esnan tumando 
luga den caya grandi na San Nicolas. 

Riba un di e potretnan ta ilustra e proyecto di ex Uncle 
Louis Store, unda ta haciendo trabaonan di reconstruccion 
di e edificio pa ubica Directie Natuur en Milieu. Aki tin un 
borchi unda tin varios informacion cu ta toca e proyecto aki. 
Pues esaki ta haci manera e reglanan stipula. 

E di dos y di tres potret ta toca e trabaonan preparativo cu 
ta tumando luga patras di e edificio di ex Club Surinam. 
Aki por mira bon cla, e ta bisa, cu no tin ningun borchi cu ta 
informa kico ta traha eynan, cua ta e compania di construc- 
cion, etc, etc. Y esaki ta un di e puntonan cu e habitantenan 
cu ta biba den e bisindario concerni ta malcontento cun’e. 

Gregorio Wolff, ex sindicalista 

Grito alo loco di Minister Xiomara Maduro 
no tin placa, no ta di un Social Democrata 

Bay mesa y dialoga 


DEN prensa por sigui ultimo tempo, na Aruba, dos 
asunto cu ta concerni e clase trahador. Prome e rec- 
lamo pa indexering di sindicatonan den sector publico. 
Tambe e problema di subsidie pa trahadornan di fun- 
dacionnan den sector publico, segun e ex sindicalista, 
Gregorio Wolff. 

INDEXERING 

E reclamo di sindicatonan ta na su lugar. Costo di bida 
a subi bastante dor di e medidanan cu Gobierno a tuma, 
pa laga nos bisa, pa rescata e finansa publico di Aruba. 
Esaki despues di un maneho desastroso di 8 aña dor di 
keda crea debe, no tuma medida, haciendo e problema 
financiero di Aruba mas grandi, pero manteniendo e 
inflacion abao. 

Segun Gregorio Wolff, tur trahador na Aruba mester 
reclama nan aumento di salario p’e subimento di costo 
di bida. E trahador no mester paga p’e malmaneho di 
politiconan. 

E Ministro di Finansa a lansa un grito “a la Loco-Loco- 
Trump”: No tin placa! 

Sigur pa un Ministro di un partido Social-Democrata e 
grito ta for di sla. 

Den e mundo di awendia su posicion mester tabata: 
Situacion financiero ta dificil, nos Gobierno ta haci su 
best pa drecha loke otronan a daña, pero ban dialoga, 
boso lidernan sindical tambe por trece alternativanan 
y mi ta sigur, cu si cada banda tira awa den biña nos 
por haya otro. 

Esaki ta posicion di un Social-Democata, di Hende 
Grandi y di Hende Sabi, segun Gregorio Wolff. 

LUCHA SINDICAL DEN SECTOR PUBLICO DI 
1985-1994 

Na inicio di 1985 siendo no-lider sindical, Gregorio 
Wolff a bisa di a wordo acerca pa ta vocero di e sindica- 
tonan SEPPA, SIMAR y STA, durante un periodo hopi 
dificil. 



Refineria Lago a caba di será su portanan y nos tabata 
dilanti inicio di Status Aparte na 1986. 

Un periodo cu hopi lucha sindical, diferente sorto di 
reunion, cu trahadornan, cu lidernan sindical, cu otro 
gremionan, cu gobernantenan, reunionnan di nego- 
ciación. 

Pero tambe accion, manifestacion y welganan. Mester 
menciona cu nos tabatin un bon plan di acción p’e Wel- 
ga di Maart 1985, aki cu varios comision, cualnan a 
traha. 

Na maart 1985, tabata e ultimo biaha na Aruba cu 
welgistanan a enfrenta RIOT-Police. Dianan di Lucha, 
hopi tensión y tambe nos a conoce traición. 

Amargo, tabata e acuerdo cu nos mester a firma pa 
baha salario cu 7,75%, ya cu seramento di e refineria 
Lago a causa cu Gobierno a perde mas di 60% di su 
entradanan. Pero e bahamento di salario aki a yuda 
Gobierno y Aruba bin bek financieramente riba pia. 

Na final di 1985, Gregorio Wolff a wordo eligi como 
Presidente di SEPPA. 

AHATA: Juni tabata un luna positivo den turismo 




Aruba Hotel & Tourism Association (AHATA) ta acumula e ci- 
franan di ocupacion y prijs di hotelnan tur luna, y pa luna di juni 
2019 e CEO di AHATA, Tisa LaSorte a anuncia cu resultado di 
juni tabata mihor cu mei. 

Na juni 2019 Aruba a experiencia un averahe di ocupacion di 
82.9% cu ta mas halto cu e luna anterior y 3.2 punto mas cu juni 
2018. 

E balor averahe di cada kamber (ADR) ta 4.1% mas cu juni aña 
pasa, yegando $232.96. 

E RevPAR, cu t’e entrada averahe pa tur kamber disponibel, na 
juni 2019 tabata $193.07 y esaki ta un aumento di 8.3% compara 
cu un aña pasa. 

Si compara e prome 6 luna di 2019 cu e mesun temporada di 2018, 
ta nota cu ocupacion a baha un tiki, cu 0.2 punto, pa un averahe 
di 86.2%. ADR a crece cu 8% y RevPar a crece cu 7.8%. Aruba su 
turismo ta experienciando extra demanda pa cual motibo mayoria 
di hotel por cobra un tarifa mas halto, incluyendo den low season. 

E cifranan di AHATA ta basa riba 17 hotel miembro: Amsterdam 
Manor Beach Resort, Barceló Aruba, Boardwalk Hotel, Brickell 
Bay Beach Club, Bucuti & Tara Beach Resort, Divi & Tamarijn All- 
Inclusive, Eagle Aruba Resort, Holiday Inn Resort Aruba, Hyatt 
Regency Aruba, Manchebo Beach Resort, Marriott Aruba & Stel- 
laris Casino, The Mill Resort, Renaissance Aruba Resort, The 
Ritz-Carlton, RIU Palace, RIU Antillas y Talk of the Town Hotel. 

Fraccion di AVP diamars ultimo a haci 
entrega di otro carta na Presidente di 
Parlamento, pa yama un reunion cu 
Minister di Enseñansa Rudy Lampe, 
ya cu e fraccion ta haya cu ta falta di 
respet total loke a tuma lugar algun 
dia anterior c’un grupo di maestronan 
cu a bin entrega caba un manifesto na 
Vice Presidente di Parlamento. 

Lider di fraccion di AVP, Marlon Sneek 
a mustra cu e cos aki ta inaceptabel ya 
cu Vice Presidente di Parlamento, Al- 
lan Howell a priminti e grupo di tra- 
hadornan aki cu nan lo ricibi contesta 
riba nan preguntanan den dos dia di 
tempo, pero mientrastanto e dianan 
a pasa y Parlamento a bay cu reces y 
ningun contesta of reaccion e grupo di 
maestronan aki a ricibi manera prim- 
inti. 

“Ta simplemente un falta di respet to- 
tal pa un grupo di trahador den ense- 
ñansa a bin Parlamento y haci un peti- 
cion y Vice Presidente di Parlamento 
ta haci un promesa cu e no a cumpli 
cune. 

E peticion di e maestronan aki ta me- 
sun peticion cu fraccion di AVP a yega 
di haci caba un luna pasa caminda nos 
a pidi un reunion publico pa nos at- 
ende cu e situacion cu ta reinando den 
enseñansa. 

Awor tur hende a yega vakantie di 
scol y e maestronan ta bibando den un 
incertidumbre ya cu ningun hende sa 
kico a bay pasa ora cu scol habri bek 
y nos por tende for di veld cu e.o. tin 
un scol pa basha abou na Santa Cruz, 
pues un cantidad di incertidumbre. 


Parlamentario Marlon Sneek 

Minister Flip Flop Lampe tin cu 
bay pa elimina preocupacion 
grandi den enseñansa 


Nos ta lamenta cu Parlamento a keda 
keto, a bay den su reces anto esnan cu 
a bin protesta no a haya un contesta y 
mas c’un biaha Parlamento, basa riba 
puntonan hopi importante, por a scoge 
pa hala e reces un of dos dia mas atras 
p’asina atende y cumpli cu e preocupa- 
cionnan tin bou di e maestronan. 

Awe nos por wak cu no a duna oido 
n’esaki y simplemente ta bay cu reces 
sin atende cu e peticion urgente cu a 
maestronan di scol a trece aki na Par- 
lamento y p’e motibo aki tambe frac- 
cion di AVP ta entrega e di tres carta 
riba mesun peticion aki pa un reunion 
publico p’asina e Minister bin duna 
cuenta riba kico e ta haciendo. 

Locual e maestronan a trece dilanti 
den nan peticion y pa fraccion di AVP 
ta hopi serio. 

Nos por mira cu e Minister di Ense- 
ñansa ta hunga rond di e cos, purba di 
hinca AVP aden entre otro bisando cu 
ta AVP a hinca tur cos den otro y cu 
nos kier baha Gobierno, pero tur hen- 
de a haya copia di e carta cu a wordo 
entrega den un manifesto y e manifes- 
to ta papia palabra cla. 

E hendenan aki kier pa Minister di 
Enseñansa baha bay, pa motibo cu e 
no ta sirbi ya cu e ta dañando ense- 
ñansa y e carta no ta papia di baha Go- 
bierno, e carta no ta papia di Gabinete 
Wever Croes, pero e carta ta papia di 
sr. Armando Rudy Lampe, kende ta 
Minister di Enseñansa, kende den nan 
concepto no ta sirbi y cu e Minister tin 
cu bay. 


E Minister ta purba di hunga un wega 
bisando cu loke nan kier ta baha Go- 
bierno, no shonnan, nan no kier baha 
Gobierno, pero loke nan kier a p’e Min- 
ister aki bay, pasobra e no ta sirbi p’e 
trabou aki. 

Ta imposibel cu cada decision cu Min- 
ister Lampe a tuma, e tin cu hala 
tras bek, pasobra cu e no tin sosten 
p’esakinan y el a bira Minister Flip 
Flop ya cu awe e ta links y mañan e ta 
rechts y esey ta inaceptabel, pasobra 
ta daña e ta daña enseñansa y nos no 
por acepta esaki, ya cu esaki ta nifica 
cu futuro di nos yiunan ta man di un 
hende kende no sa kico e ta haci y sim- 
plemente a bira un Minister Flip Flop. 

Awe e ta bay cera HAVO langtrayect 
y pa su mañan a cambia di pensam- 
entio, awe e ta bay cera Tra’i Merdia 
y mañan el a cambia di pensamento, 
awe e ta bisa SPO ta muda y mañan e 
ta bira bisa cu e no a muda mas. 

Kiermen e no sa kico e ta haciendo y ta 
na su lugar p’e Minister tene e honor 
na su mes y bay, cobra su wachtgeld 
trankil na cas y laga e maestronan di 
scol na paz. 

Fraccion di AVP ta spera cu pronto 
haya for di Presidente di Parlamento 
un contesta riba e carta cu nos a man- 
da, ya cu nos tey y si yama e reunion 
aki mañan mes, mañan nos lo tey y cu 
nos por atende cu e asunto aki ya cu e 
tema aki ta importante y no por laga 
esaki drumi, pasobra ta trata di futuro 
nos yiunan,” lider di fraccion di AVP, 
Marlon Sneek a declara. 

Prome simcin di Good4theNeigborhood di Aruba Bank exitoso 

Empresar onan hoben a comparti nan experiencia na e hobennan 




E prome siman di Good4theNeigborhood 
(G4N) 2019 a termina, unda cu tur hoben a 
ricibi diferente informacion riba e tipico di 
entrepreneurship. Diferente invitado a pre- 
senta y comparti nan experiencia y experti- 
sio como empresarionan hoben cu a logra tin 
nan propio negoshi. Cada un invitado a splica 
di su propio experiencia y con el a logra su 
metanan. 

Aruba Bank su obhetivo primario di G4N 
building entrepreneurs ta pa duna hobennan 
e guia y e ‘tools’ pa asina nan tambe por bira 
doño di nan propio negoshi y sigui cultiva e 
comunidad di Aruba. 

Na comienso a tene e programa di introduc- 
cion 2019 y Aruba Bank a spbca e hobennan 
kico tur nan lo haya durante G4N 2019. A 
duna diferente richtlijn cu e hobennan por 
uza pa bin cu ideanan di negoshi. Nan a haci 
actividad pa conoce otro y forma e ekiponan. 
Y despues durante e siman nan a haya e dife- 
rente lecturanan. Nan a haya hopi tips cu nan 
por a splica di biaha pa e prome presentacion 
cu nan a haci na e huradonan. 

A introduci e Business Model Canvas na e ho- 
bennan, kendenan a haci diferente pregrunta 
riba e topico aki. E gruponan mester a bin cu 
nan propio nomber di negoshi pa asina traha 
un plan cu tur informacion ricibi. 

Nos ta contento di mira e interaccion entre 
e participantenan y entrepreneurs. E hoben- 
nan tabatin diferente idea, pero tambe tabata 
hopi creativo. Danki na tur empresarionan pa 
haci e prome siman di G4N un exito. 

Parlamentario Alan Howell 

SNBA ta para firme tras di e hotel pa San Nicolas 



SIMAN PASA, Alan Howell como 
miembro di Fraccion di POR den 
Parlamento a reuni cu Presidente, 
Vice Presidente y miembronan di 
San Nicolas Business Association 
(SNBA). 

E reunion tabata uno hopi ameno, 
fructifero y positivo durante cual a 
elabora y intercambia di opinion y 
idea riba diferente topico di interes 
pa e parti pariba di nos isla. 

E tema mas importante riba agenda 
tabata e hotel pa San Nicolas, cual ta 
un proyecto hopi anhela pa añanan 
largo, y tur loke esaki ta significa pa 
pariba di brug, sin laga afo e ‘spin-off 
effect’ economico cu e lo trece cune. 
Entre otro, e lo yuda reduci e des- 
empleo cu tin pariba di brug, cual ta 
entre esunnan mas halto na Aruba, 
lo trece movecion den caya na San 
Nicolas, crea trabou pa esnan cu ta 
traha pabou, pa keda cerca di nan 
cas logrando mas tempo pa comparti 
den famia y ta reduci gastonan di 
transporte. 



Igualmente a atende riba diferente 
otro proyecto cu lo contribui na un 
desaroyo economico pa San Nicolas. 
Alan Howell ta expresa cu loke por 
bisa cu pleno siguridad ta cu SNBA 
ta para firme tras di e proyecto ho- 
telero pa San Nicolas y nan ta pro- 
nostica cu esaki lo trece un cambio 
grandi den e desaroyo economico na 
San Nicolas den tur sentido. 

San Nicolas tin tur derecho di rebiba 
bek, San Nicolas tin tur derecho pa 
lo miho y San Nicolas merece ‘the 
best’”, Alan Howell a conclui. 

Parlamentario Arthur Dowers 

Minister Armando 
Rudy Lampe mester ta 
honesto y acepta su 
fracaso cu su maneho 

MIEMBRO di fraccion di AVP, drs. Arthur Dowers a 
reacciona riba declaracionnan haci pa Minister Armando 
Rudy Lampe, kende siman pasa a acusa Partido AVP di no 
a haci algo nunca pa ‘speciaal onderwijs’ y cu AVP a falta 
respet pa sector aki. 

“Pa un homber asina bon educa, dr. Lampe mester por sa 
mihor cu 10 aña pasa cu mi persona tabata Minister di 
Enseñansa, Gobieno di AVP a introduci e sector di ‘speciaal 
onderwijs’ pa atende un situacion cu no tabata adecuado 
ora cu e hobennan aki tabata atende EPB. 

Nan no tabata ricibi e atencion adecuando n’e skol aki y 
a lanta un un skol p’e grupo di hobennan aki y a traha un 
skol nobo caminda nan por ricibi e atencion y educacion 
adecuado p’asina nan ta haya un educacion segun nan ca- 
pacidad y cu tabata algo hopi importante mes. 

Ta bin acerca cu Minister Lampe tin varios partner den 
su Gobierno cu a forma parti di e proceso aki, kendenan a 
sostene e proyecto aki, kendennan tabata forma parti di e 
plan aki cu a yuda e hobennan aki den e forma cu tabata 
necesario. 

Si Armando Rudy Lampe ta criticando e proceso aki e tin 
cu papia cu e coleganan di Gobierno aki, trata di haya in- 
formacionnan corecto prome cu e lansa cierto acusacion sin 
base y sin sentido. 

Hecho ta keda cu Minister Lampe nunca ta sincero cu e 
grupo di maestronan den enseñansa ya cu den reunionnan 
cu el a yega di sostene cu maestronan y na cual mi persona 
tambe a asisti, el a elogia e plan di Gobierno di AVP, e.o. e 
curiculum ontwikkebng, bisando cu e ta ehecutando e plan 
aki. 

Sinembargo den otro reunion sosteni cu e grupo aki, e ta 
bisa cu e lo introduci un curiculum nobo y cu e lo informa e 
grupo di esaki dentro di dos siman loke te dia di awe esaki 
no a sosode. 



Un dia e ta elogia e hecho cu AVP a construi un skol nobo 
p’e hobennan aki, pero despues ta bin papia cu nos a perde 
respet pa speciaal onderwijs, pues completamente bruha y 
confirmando cu e no tin nocion di kico e tin cu haci cu ense- 
ñansa. 

Ora cu Lampe papia cu e meta di AVP ta di baha Gobierno, 
pero aki tin cu mustra un declaracion di ex Prome Minister 
Nelson Oduber, kende den pasado a bisa cu cu ‘elf min een 
is nul’, pero den e caso aki cu sabda di Lampe, e Gobierno 
aki ta sigui na bida. 

AVP no tin interes di baha Gobierno, ya cu ta tres partido 
cu a dicidi di uni nan mes y haci loke nan kier contra pueblo 
y nan tin cu para responsabel p’e maneho cu nan ta hiban- 
do y no bin conta storianan y insinua cu ta AVP kier crea 
problema. 

Lampe ta responsabel p’e desaster cu e ta haciendo den 
enseñansa y ta mas cu claro cu no por permiti su persona 
sigui cu e destruccion aki, ya cu tanto interes di maestro- 
nan como interes di studiantenan ta den wega. 

Si Conseho di Minister cu Armando Rudy Lampe mes ta 
forma parti di dje ta anuncia publicamente cu nan a kita 
Tra’i Merdia for di su persona, ta bisa hopi di su maneho 
cu e ta hibando y sin duda tabata un motibo cla cu e mester 
saca su conclusion cu esaki, pero no bin hunga weganan sin 
sentido comosifuera cu AVP ta tras di e desaroyonan cu ta 
tumando lugar. 

No tin confiansa den e sector di enseñansa den Rudy Lampe 
y e unico culpabel di tur loke ta pasando ta su persona mes 
y di su Gobierno cu a uni hunto pa goberna e pais, pero 
mas tanto ta gobernando pa nan grupo di privilegiado y ta 
pueblo tin cu husga nan ora cu e momento yega cu esaki tin 
cu sosode,” Parlamentario Arthur Dowers a declara. 

Despues cu algun dia pasa, a firma p'e keda na cabez di WNC 

Awor trahadoncm WNC ta exigi 
cabez di dictador Trudy Hassell 


UN biaha mas, tin un situacion 
tenso den Warda nos Costa, unda 
mayoria di trahadornan ta bolbe 
exigi cabez di nan hefe, Trudy Has- 
sell, kende nan ta califica como un 
dictador. Siendo e mesun mayoria 
di trahadornan a haya nan mes 
forza di firma un carta, unda nan 
ta sostene Trudy Hassell pa keda 
como Hefe di WNC. 

E malcontento aki ta relaciona 
atrobe pe forma cu Hassell ta trata 
su propio hendenan, pa no papia di 
e detenidonan mes. Pa demostra cu 
prueba, e trahadornan aki a firma 
un carta cu 30 punto, cu a ser man- 
da pa Minister di Husticia y copia a 
bay pa nan sindicato SEPPA. 
Hassell no tin ningun clase di res- 
pet pa su propio trahadornan, ken- 
denan no mag di expresa nan opin- 
ion. Esun cu habri su boca, por spera 
medida contra su persona. Trudy 
Hassell ta percura pa hinca miedo 


den nan, te ora cu e haya su Wa- 
terloo. Pasobra manera a ser bisa, 
cada ken tin su grado di tolerancia y 
prome cu sosode un desgracia, a di- 
cidi di notifica Minister di Husticia, 
Andin Bikker, pa tuma un decision 
cu e persona aki, cu e trahadornan 
no kier mira mas na WNC. 

Nos ta ser bisa cu tur loke ta para 
den carta di 30 punto contra Trudy 
Hassell ta berdad. Ta cosnan cu e ta 
conoci pe den Cuerpo Policial tam- 
be. No ta nada nobo. Minister An- 
din Bikker no sa kico pa haci cune, 
pasobra den Cuerpo Policial nan no 
kier mira Trudy Hassell mas. 

Trudy Hassell no a funciona na Bu- 
reau Interne Diensten na aña 1993 
pa 1995. Nan tabata cla pa core fo’i 
Appeldoorn na 2000. 

Unabes na Aruba, a hay’e den un di- 
enstauto, no ta patruyando, pero pa 
otro cos. E no a sirbi como politico, 
ora el a subi lista di Andin Bikker. 





E1 a perhudica Democracia Real 
mas cu haci un bon. A core cune y 
djey el a ser manda Sint Maarten, 
unda tambe nan a core cume. Kico 
por haci cu un persona cu mas malo 
ta haci cu bon. 

Palabra awor ta na Minister Andin 
Bikker, mirando e demanda di e 
trahadornan di WNC. 


Un herido y detenido den accidente riba Green Corridor 

DIABIERNA anochi alrededor di 9:30 a sosode 
un accidente riba Green Corridor algun meter 
pariba di e brug nobo. Chauffeur lo a perde con- 
trol di su auto dal den e vangrai. E auto a kentel, 
e otro auto a dal pal’i luz y bolter. 

Un persona a resulta herida y transporta cu am- 
bulance pa Hospital. Polis a detene un chauffeur 
pa sospecho di a stuur bou influencia. 

Un cos ta sigur, velocidad halto sigur ta causa di 
e accidente aki. 

Historia real di nos lucha pa Status Aparte 

29 Aña pasa MEP a percura pa saca e fecha di 
Independencia 1996 for di den Statuut 


FUERA di e logronan historico di Referendum na maart 
1977, e accionnan heroico durante Augustus Scur na 1977, 
e Conferencia di Mesa Rondo na maart 1983 y e realisacion 
di nos Status Aparte entrante 1 di januari 1986, dia 13 di 
juli tambe ta un fecha historico pa nos pais, ya cu riba e 
fecha aki nos ta recorda cu 29 aña pasa e fecha di Indepen- 
dencia 1996 a wordo gescrap for di den Statuut. 

STATUS APARTE Y INDEPENDENCIA 

Tabata na maart 1983 cu durante e Conferencia di Mesa 
Rondo a acepta e resolucion di Aruba pa haci uzo di su 
derecho di autodeterminacion dor di scoge pa Independen- 
cia, cu lo mester wordo realiza na aña 1996. 

Como fase transitorio prome cu Independencia, Aruba a 
haya pa un periodo di 10 aña su Status Aparte entrante 
1 di januari 1986. Alabes a ser acorda cu prome cu 1996, 
esta na 1994 lo wordo teni un conferencia di evaluacion 
entre Reino y Aruba pa eventualmente examina e fecha di 
Independencia di Aruba den luz di evolucionnan estatal 
entre e paisnan den Reino. 

CLARIDAD ESTATAL 

Na 1986 partido AVP a drenta Gobierno di pais Aruba. 
Durante nan gobernacion di 1986 pal988 nan no a haci 
nada riba tereno di structura estatal. Tabata e eleccion 
di januari 1989 cu a trece MEP den Gobierno y un di e 
metanan primordial tabata pa trece claridad riba tereno 
estatal. 

Esaki tabata necesario pa diferente motibo: 1. E cadena 
hotelero Hyatt kier a mira claridad pa loke t’e fecha di 
1996, prome cu nan sigui inverti den nan proyecto, 2. Nos 
pais tabatin debenan astronomico di garantianan hotelero 
(SACE) cu mester wordo paga, 3. Pensioenfonds di Hulan- 
da tabata menaza di no fia placa na FCCA pa construi cas- 
nan social, 4. Ministerio di Defensa Hulandes no tabata 
kier a sigui inverti den e Mariniers Kazerne na Aruba. 
Tur esaki en bista di e menasa di e fecha di Independencia 
1996 cu tabata colga riba cabes di Aruba. 

GARANTIANAN DEN MAN COMUNIDAD 

Ta p’esey mes Gabinete Oduber 1 den forma dibgente a 
cuminsa cu e proceso pa haya e garantianan manera pa- 
labra den e Conferencia di Mesa Rondo na maart 1983, 
esta cooperacion cu Reino den un Man Comunidad riba e 
terenonan di asunto di desaroyo, cultura, educacion, hus- 
ticia, relacionnan exterior y defensa. 

Sinembargo Gobierno Hulandes no kier a honra e palabra- 
cion haci pa cu e garantianan priminti e tempo ey. 

Den cuadro di transparencia politico, partido MEP a tene 
e tempo ey un reunion na ex-Bushiri Hotel, caminda bder- 
nan di bario a duna mandato na partido pa sigui cu e pro- 
ceso pa scrap e fecha di Independencia 1996 for di den 
Statuut. 

FIRMAMENTO DI CONVENIO 

Asina pues dia 13 di juli 1990, esta un dia manera awe 

29 aña pasa, ex-Prome Ministro Nelson Oduber a firma 
hunto cu Ministro Ernst Hirsch Ballin un convenio, unda 
a scrap e fecha di Independencia 1996 for di den Statuut 
y Aruba ta mantene e derecho di auto-determinacion, esta 
cu nos pueblo ta dicidi ki dia nos lo kier bira independi- 
ente, via un Referendum, pero cu aprobacion tambe di 2/3 
parti di Parlamento. 

Esaki siguramente ta un logro historico, caminda den for- 
ma ordena ta determina e proceso na momento cu Aruba 
lo kier bira independiente un dia. 

Finalmente na maart 1994 sr. Nelson Oduber como Min- 
istro Presidente, sr. Rudy Croes como Ministro di Husti- 
cia y sr. Booshi Wever como Ministro Plenipotenciario na 
Hulanda a defende cu exito e cambio di Statuut na fabor 
di Aruba. 

TRAICION NA NOS STATUS APARTE 

Ta di lamenta si cu AVP no tabatin ningun balor di e lucha 
cu a ser hiba den pasado pa logra nos Status Aparte ya cu 
den forma traicionero nan a bende nos pais dor di acepta 
“aanwijzing”, KB, CAFT for di Hulanda na 2014/2015, esta 
nan a bende nos autonomia financiero plumando asina nos 
Status Aparte. 

Tur esaki pa motibo di nan bagamunderianan y nan mane- 
ho descabeya hiba riba tereno di finansa pubbco y econo- 
mia. 

Partido MEP ta gradici su lider honorario Nelson Oduber 
p’e curashi desplega na 1990, esta pa scrap e fecha 1996 
for di den Statuut y tambe na nos lider inmortal Betico 
Croes cu a planta e simia aki durante e Conferencia di 
Mesa Rondo na maart 1983. Pabien Aruba. Pabien cu con- 
tinuacion di nos Status Aparte. 

Publicacion di # BaluArte ta proyecta y aprecia 
algun di persona y organisacion 

cu grandemente a aporta na arte y cultura di nos pais 


RECIENTEMENTE Minister di Cultura, Xio- 
mara Ruiz Maduro a presenta e buki conmemorativo 
‘BaluArte’. Pa prome bes Aruba tin un publicacion y na 
nos mes idioma Papiamento cu a documenta un canti- 
dad di 30 persona y/of organisacion cu a contribui con- 
siderablemente na desaroyo artistico y cultural di nos 
pais den e ultimo 65 añanan. Ademas ‘Baluarte’ ta 
duna un bista amplio di cantidad grandi di proyecto, 
obra, actividad, presentacion y publicacion cu a tuma 
lugar durante di transcurso di aña. 

‘BaluArte’ ta contene historia di e pioneronan cultural 
manera Hubert ‘Lio’ Booi (q.e.p.d.), Marlene Lampe, 
nos mama di Cultura Bernadina Growell (q.e.p.d), 
nos Tata di Cultura, ‘Padu Lampe’, Jossy Brokke Jr., 
Vale Croes (q.e.p.d.), Robert Jean D’or, Astrid Salazar, 
Diana Antonette, Maybelline Arends, Sharon Rose, 
Chencho Kelly, Rafaela Elizabeth, Tica Giel, Claudius 
Phillips, Joan Danies y Jhon Freddy Tobón Montoya. 

Den e buki historico aki tambe a documenta historia 
di e organisacion, fundacion, instancia y gruponan cu 
a celebra un of mas lustro den añanan cu a transcuri y 
cu a duna un aporte grandi riba tereno artistico y cul- 
tural manera Fundacion Lanta Papiamento, Stichting 
Arubaanse Muziekschool, Grupo Cultural Hubenil 
de Trupialen, Prins Bernard Cultuurfonds Caribisch 
Gebied, Cas di Cultura Aruba, Tele Aruba, Grupo di 
Betico, Pierewietje, Club di Movimiento, Fundacion 
Muchila Creativo y Scol di Arte. 

Alabes BaluArte a dedica atencion na nos idioma Pa- 
piamento y n’e Grupo di Corector di Papiamento. 
Minister Ruiz-Maduro a subraya cu cada un di e pi- 
oneronan cultural tabata di un contribucion impor- 
tante y a duna un apoyo grandi na desaroyo riba tere- 
no di arte y cultura na nos pais Aruba. 

‘BaluArte’ ta documenta parti di nos herencia cultural 
y ta duna informacion interesante cu pa hopi di nos 
tabata desconoci. Ademas e publicacion ta un bunita 
buki pa medio di cua nos futuro generacion por cera 



conoci cu algun di nos pioneronan cultural. 

E mandatario ta felicita pueblo di Aruba cu su publica- 
cion ‘BaluArte’. Cada un di nos mester sinti nos orguy- 
oso di nos patrimonio cultural y mester sigui reconoce 
nos baluartenan cultural. Pronto e publicacion Balu- 
Arte lo ta obtenibel riba mercado y lo informa na unda 
e ta obtenibel. 

Aruba Excellence Foundation a organisa 
kids camp: 'Turista riba mi asla' 


DURANTE e prome siman di vakantie, Aruba Excellence 
Foundation (A.E.F.) a organisa su di 4 edicion di Kids 
Camp: ‘Turista riba mi isla’. Meta di e camp ta pa nos ho- 
bennan di 9 pa 12 aña siña den un forma interactivo mas 
di Aruba su historia, cultura, geologia, e importancia di e 
sector di turismo y e importancia di un servicio inolvida- 
bel. Esaki ta pa fomenta aprecio den nos hobennan pa nos 
isla y interes p’e sector di turismo. 

E muchanan a bishita varios organisacion manera: Parke 
Nacional Aruba, pa conoce mas di nos flora y fauna, Casa 
del Mar y Matthew’s Beachside Restaurant pa siña y wak 
kico tur ta ‘come y bebe’ di e operations di un hotel y res- 
taurant, Goshen Farm, pa conoce e arte di planta berdu- 
ra tipico di Aruba como tambe kico ta nifica e concepto di 
‘farm to table’. 

E muchanan tambe a bishita Aruba Ports Authority y a 
haya splicacion di e importancia di e turismo crucero y nan 
a conoce waf di Oranjestad mas di serca. 

Por medio di un ‘walking tour’ dor di centro di ciudad, a 
siña e muchanan mas tocante e edificionan monumental y 
historico di nos capital Oranjestad y nos a haci un bishita 
na Museo di Historia. 

Parti di e prorgrama tambe a encera un bishita extenso 
na San Nicolas, caminda cu a haci un ‘mural art tour’ y 
a splica e storia tras di diferente arte mural, a bishita, 
Museo di Industria y a traha bunita arte di driftwood na 
Cosecha San Nicolas. 

Aruba Aloe Balm tambe a ricibi un bishita di e Kids Camp 
caminda cu a duna un splicacion di e plantacion di aloe 
como tambe un tour den e museo y fabrica.. 

Durante e camp e muchanan a haya diferente tayer in- 
teractivo e.o. pa siña mas di musica di brassband cu tayer 
di ‘Asambeho’ di Remigio Rasmijn, tayer culinario di Taki 
(Frank Kelly) caminda cu e muchanan a siña traha jam 
crioyo di mango, pinta free-style riba palet y siña tocante 
cierto mata den naturalesa cu por wordo usa pa prepara 
cuminda. 

Tambe e muchanan a haya tayer di Plastic Beach Party pa 
siña un poco mas di reciclahe y separacion di plastic. 

Por ultimo e muchanan a haya un tayer tocante motibonan 
pakiko un turista ta bishita nos isla, kico nan ta haci du- 
rante nan vakantie y e importancia pa duna un bon servi- 
cio cu Zjeito!. 



E ultimo dia di camp a culmina cu un ceremonia di clau- 
sura pa tur mayor. E muchanan a haci un presentacion re- 
laciona cu e diferente actividadnan cu un turista por haci 
durante nan vakantie na Aruba. 

Na final a haci entrega di certificado na cada un di e 
muchanan cu awor ta un mini-embahador di nos dushi 
isla! 

Nos lo bolbe ripiti e Kids Camp aki di 29 di juli te cu 2 di 
augustus. Cupo ta limita y nos tin algun luga so ainda 
disponibel. Por registra direct via nos email info@acp.aw 
of tambe por yama na 280-2924 pa ricibi mas informacion. 

Aruba Excellence Foundation a wordo institui dor di Aruba 
Tourism Authority na juni 2018 y t’e fundacion encarga pa 
e.o. ehecuta e Aruba Certification Program (A.C.P.) como 
tambe e programa di Happy Information Officers (H.I.O.). 
Meta principal di e fundacion ta pa sigi desaroya y imple- 
menta A.C.P. y H.I.O. como tambe otro programanan spe- 
cialmente diseña pa certifica personanan cu ta traha den 
sector di servicio y hospitalidad p’asina percura cu e nivel 
di servicio excelente di Aruba ya bon conoci, por keda riba 
un nivel halto. 

Patricia Lacle contento cu e servicio di EcoTech 



PATRICIA Lacle ta cliente di 
EcoTech pa mas di 20 aña y ta con- 
tento cu e servicio. E ta orguyoso 
di EcoTech, semper nan ta na ora 
y nan ta bay cu tur sushi maske cu 
pone un saco extra of rama. 

Loke Patricia Lacle ta admira di 
EcoTech ta cu e trucknan semper 
ta limpi. Tur dialuna nan ta pasa 
puntual na cas di Famia Lacle y e 
no tin problema cu esey. E ta re- 
corda cu un biaha nan no por a pre- 
senta riba e dia stipula, cu tabata 
dialuna anochi, pero e dia siguien- 
te den oranan di mainta trempan 
oficina a yama su persona pidiendo 
disculpa di no a presenta pa mo- 
tibo di fayonan di truck. Pero nan 
a pasa diamars anochi pa recoge e 
sushinan. 


E ta conseha tur hende di EcoTech, 
pasobra e bari ta mas grandi, nan 
ta bay cu tur sushi poni pafo y sem- 
per ta puntual. “Nan ta na ora y si 
tin un problema, nan ta yama bo 
e siguiente dia bisando sorry cu 


nan no a ‘make it’ y bin e siguiente 
dia,” el a bisa. Loke mas e gusta di 
EcoTech ta cu nan truck ta hopi 
limpi, e ta traha keto y anochi no ta 
tende ora nan ta yega. Tambe nan 
no tin e holor sushi ni tin desorde. 


Time Out 


Dialuna e motor den nos mundo di Ping Pong sr 
Rudy Raga ta conta kico tin y kico ta bay tin pa 
Ping Pong aki na Aruba. No perde! 

Wegcmcm internacional di 
velleyball, Aruba vs USAAI 


FOR di diamars awor dia 16 di juli 2019 te cu diasa- 
bra 20 di juli 2019 Aruba lo bay disfruta di Weganan 
Internacional di Volleyball Femenino entre Aruba y 
USA Athletes International (USAAI) cu lo tuma lugar 
na Centro Deportivo Betico Croes (CDBC). 

USA Athletes International (USAAI) ta un organ- 
isacion sin fin lucrativo cu ta ofrece e studiante-atleta 
e oportunidad deportivo unda e atletanan por partic- 
ipa den e deporte cu nan ta gusta riba un nivel inter- 
nacional y e oportunidad cultural unda nan ta siña 
conoce e cultura di otro paisnan. 

Despues di nan aña escolar e studiante-atleta tin e 
oportunidad pa forma parti di un seleccion di un de- 
porte unda e studiante/atleta lo biaha pa exterior cu e 
meta pa siña conoce un otro pais y hunga/competi den 
nan deporte. 

Nan lema ta: ”Bringing the world’s Athletes together 
through Sports and Education” 

Esaki lo ta di 3 biaha cu Aruba Volleyball Association 
ta host e team di USA AI cu ta forma pa atletanan 
hoben cu banda di nan programa cultural, social y 
educativo, nan lo practica y competi nan deporte di 
volleyball dor di enfrenta nos teamnan local. 

E team USA Athletes International (USA AI) lo en- 
frenta e teamnan di Volleyball di Damas di Aruba cu 
lo ta Volleyball Positivo cu Coach Percy Phelipa; Ga- 
zelles Reunited cu Coach Igmar Ogenia; VENUM cu 
Coach Errol Yrausquin y CBN cu Coach Noralfa Eck- 
meyer. 

E schedule pa e dianan di wega ta como lo siguiente: 



(Esaki ta un potret di e ultimo 
seleccion di USA Athletes International 
(USA AI) cu a bishita Aruba) 


Dia: 

Diamars 16 di juli 2019: USA AI vs ARUBA 
Diarazon 17 di juli 2019: USA AI vs VENUM 
Diahuebs 18 di juli 2019: USA AI vs Volleyball Posis- 
tivo 

Diabierna 19 di juli 2019: USA AI vs Gazelles Reunit- 
ed 

Diasabra 20 di juli 2019: USA AI vs CBN Centro di 
Bario Noord. 

Tur weganan ta programa pa cuminsa pa 7:30pm di 
anochi na Centro Deportivo Betico Croes. 

Aruba Volleyball Association ta haci un invitacion na 
tur miembro di AVA, e gran fanaticada di volleyball y 
Aruba pa bin presencia e intercambio amistoso di vol- 
leyball entre USA Athletes International y Aruba. 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


i 


www.awemainta.com 


www.facebook.com/awemainta 


583-1400 


583-1444 

Kelvin Silvania di Royal Power ta lansa 
un "No Hitter" contra Celebrities 


CAMPEONATO HEINEKEN 
fast pitch dedica na dos baluarte 
Jacobo Jansen y Gilbert “Nando” 
Maduro a continua riba canchanan 
na Pos Chiquito. Den categoria AA 
e fuerte ekipo di Royal Power Tat 
Fat Home Depot a enfrenta Celebri- 
ties un ekipo cu a titular campeon 
den Aklas den 2018 y a promove 
pa AA. Sinembargo Royal Power a 
baha hopi duro y ta knock out Ce- 
lebrities 15-0 tras di un No Hitter 
lansa pa Kelvin Silvania. Boxscore 
final Royal Power 15 careda, 12 hit, 

3 error y ta laga 5 coredor na base. 
Celebrities 0 careda, 0 hit, 4 error y 
tambe ta laga 5 coredor den circu- 
lacion. Mihor bateadornan pa Royal 
Power ta Gregory “Pilin” Krosendijk 
2-2 cu 2 careda anota, Edmar “Ma- 
cho” Tromp 2-2 cu 2 careda anota 
mas 2 rbi incluyendo un doblete, 
Jomark Flanegin y Kenny Hart am- 
bos di 3-2 cu 2 rbi y un doblete cada 
un , Kelvin Silvania , Jair Thomp- 
son y Leander Angela tur a bay di 
2-1. Kelvin Silvania ta enfrenta 14 
bateador tirando 33 bola y 33 strike 
pa un total di 66 lansamento y no ta 
permiti ningun careda tampoko hit 
ponchando 4 bateador y ta regala 

4 base por bola seyando e victoria 
riba su nomber. Jeremy Geerman 
ta bay cas cu e derota lansando 98 
lansamento permitiendo 15 careda 
di cual 13 ta limpi tras di 12 hit y ta 
regala 5 base por bola. Campeonato 
ta continua dialuna awor pa 8pm na 
Pos Chiquito unda Royal Power ta 
enfrenta Macuarima Spark Elektra 
cual ta mustra di ta bay ta un tre- 
mendo wega. Be there!! 

Campeonato HEINEKEN fast pitch Aruba 
Softball Bond a reparti premio 

William Benitez MVP, Rachi Berry Champion Batter y Edgar Bautista Champion Pitcher 


CAMPEONATO HEINEKEN fast pitch di Aruba 
Softball Bond dedica na dos baluarte a termina den 
categoria A-Klas. Piratas Bronx Birds ta derota Logros 
den e serie di best out of 5 pa asina reklama e titulo 
maximo esta Campeon di Aruba 2019. Aruba Soft- 
ball Bond mesora despues di wega a bay over na en- 
trega premio na tur esnan cu a destaca den categoria 
A-Klas. Ekiponan cada un a hunga 10 wega durante 
campeonato regular promer cu nan a drenta Play Off. 
Pues di campeonato regular a saca Champion Batter, 
Champion Homerun y Champion Pitcher mientras 
MVP a bin di e wega final unda alaves a entrega pre- 
mio di Campeon y Sub Campeon. Pa por competi pa 
champion bateer un hungador mester tin minimo 23 
plate appearance. Presidente di ASB Sr Endy Croes a 
yama dilanti Rachi Berry di e ekipo di Logros kende 
tabata tin 27 plate appearance mientras el a bay di 
19-15 pa un averahe di 789 incluyendo 2 doblete y 5 
homerun mas 11 careda impuha y asina conquista e 
titulo maximo como e batting Champ di campeonato 
di A-klas 2019. Rachi Berry di e ekipo Logros a bay cu 
un trofeo extra esta champion homerun cu 5 cuadran- 
gular durante campeonato. Johnny Rasmijn a ricibi 
e trofeonan pa Rachi Berry kende no por tabata pre- 
sente durante e wega final. Edgar Bautista di e ekipo 
di Logros ta conquista e premio di champion pitcher 
cu un record di 5 victoria y 1 derota y un ERA di 1.85 
lansando 32.67 inning, enfrentando 146 bateador ti- 
rando 172 bola, 331 strike pa un total di 503 pitch y 
ta poncho 19 bateador permitiendo 33 hit di cual un so 
tabata homerun , regalando 9 base por bola y ta gol- 
pia 6 bateador durante temporada. Mesora a bay over 
na yama William Benitez pitcher ganador den e wega 
final kende a wordo corona cu e premio maximo esta 
MVP di play off final. Pabien na Piratas cu su premio 
di Campeon y pabien Logros cu sub campeon, pabien 
tambe na tur cu a gana premio individual, Rachi Ber- 
ry, Edgar Bautista y William Benitez. Aruba Softball 
Bond por mira atras riba un tremendo campeonato di 
A-Klas y e siman entrante lo continua cu categoria AA 
unda Royal Power y Macuarima lo midi forsa dialuna 
anochi pa 8pm na Pos Chiquito. 

The Lord is my shepherd; I shall not want. 

He maketh me to lie down In green pastures: 
he leadeth me beside the still waters, 

He restoreth my soul: he leadeth me in the paths 
of righteousness for his name's sake. 

Psalm 23: 1-3 

It is with deep sorrow we announce the passing of: 

Teodor 

Fernando Patterson 

*21-10-1945 - fl 1-07-2019 

Former employee of: 

Chicago Bridge & Company 
Nederex 
NAC 

Dik & Doof 

Left to mourn his loss are his: 



“Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”, 

Salmo: 23 

Nos ta anuncia fayecimento di: 

Mirella 
Omira Tromp 

Mihorconoci como: “Mouwy” 

"28-03-1973 - fl 0-07-2019 

Na nomber di su: 

Compañero di bida y tata di su yiunan: 

Douglas Garces Colina 

Yiunan: Omayra y Melrick y yiunan 
Dayen y yiu 
Darrien y Maribel 
Dajanira y Miguel Angel y yiunan 



Children : 

Floyd Patterson 

Annette Patterson 

Jennifer & Eric Gumbs-Patterson 

Sheine Patterson 

Grandchildren: 

Denzel Patterson 
Amber Patterson 
Delaine Patterson 
Chanel Patterson 

Mothers of his children: 
fDora Tearr 
Maritza Poulino 


Nietonan: Giomar, Daynah, Jayrick, Lymaira, Mikaylee 

Mama y tata: f Elizabeth Tromp y fLionel Brenborg 

Rumannan: Zoraida Tromp y yiunan 

Mirna Tromp y yiunan 

fJuniorTromp 

Marianela Tromp y yiunan 

Jessica y Rufino Petrocchi y yiunan 

Bianca y yiunan 

f Nathaly y yiu 

Richard y yiunan 

Carina y Curt Mc Hensi y yiunan 

Judith y Julio Gross y yiunan 

f Jairo Tromp y yiu 

Welo y wela: f Jose Tromp y fEliza Dirksz 


Brothers: 
f Julian Patterson 
Recaldo Patterson 
f Jose (Smiley) Hughes 
Clement Hughes 
Vincent Hughes 

Sisters: 

Eudine Patterson 
Arlene Patterson 
Lucrecia Hughes 
Lucienne Hughes 
Angela Stokes-Hughes 

Goddaughter: 

Jeritsa Montilla-Cremony 


Tanta grandi: Tantaura 

Tanta y omonan: fCarmen Croes y yiunan 
f Marianita Solognier y yiunan 
f Calista Tromp y yiunan 
Jossy Tromp y yiunan 
f Brigida Montaner y yiunan 
Fransisco y Gina y yiu 
Aurita House y yiunan na Curacao 
f Benny Tromp y Mena y yiunan 

Sobrino y sobrinanan: fMarlon Tromp, Zulaika Tromp y 
yiunan, Bryan y yiunan, Jeancarlo y yiunan, Eugene y 
yiunan, Kimberly na Hulanda, Marco y yiunan na Hulanda, 
Robertico y yiunan na Hulanda, Jonathan Lake y Mirayda 
Nadal y yiunan, Gregory Lake y Rosemary Everon y 
yiunan, Suheal LakeyAlfred Bernabelay yiunan, Sulinay 
Jesus Sanchez y yiu 


“Bo ta gusta hunga domino 
Hunga bingo, bai casino 
Wak baseball, Wak futbol 
Tennis, wak Laura, wak tur cos cu drama 
Sa cu semper bo lo ta cu nos 
Momentonan trankilo mi lo scucha bo bos 
Mi tabata sa cu un dia bo lo bai 
Cu un dia bo lo no tey mas 
Cu un dia na rudia mi lo cai 
Y pidi Papa Dios no kibra mi cas” 

Cu inmenso dolor na nos curason pero agradecido pa tur 
locual e la nifica pa nos, nos ta anuncia fayecimento di nos 
esposo, tata, abuelo, ruman, omo, bisinja, amigo y conocir 

Ascencion 
Bonifacio Tromp 

Cariñosamente yama: 

" Chon Chon of Chon" 

Ex trahado di Elmar 
*14-05-1942 - f 10-07-2019 

Na nomber di su Esposa: 

Ana Rosa Delia Tatis Tromp 

Yiunan:Randy, Damira Odor y yiunan 
Elvis "Fenny”y yiunan 
Jairzinho "Jair” y yiu 
Mayra, Juni Semerel y yiunan 

Hijastra/o: Clara Paulino y Federico Paulino 

Rumannan: Jose "Turpin” Tromp y famia 

Miano Tromp y famia 

Jacintho “Chin” Tromp y famia 

Juliana Gil y famia 

Theresita Thode y famia 

+Mariano Tromp y famia 

+Eduardita Gil y famia 

Clea Farro y famia 

+Antonio Farro 

Nieto/anan: Bjórn, Nina, Liram, Radamhir, Dhyraen, 
Jacquiáime, Jeshua, Jacquielle, Jaimely, Jaxxden, Zoeyy 
Hailey 

Suegra y Suegro: Fedora Perez y +Rodrigo Antonio Tatis 

Swa y Cuña nan: Miosotis Perez y Felix Fermin, Giovanni 
Tatis, Jonny Perez, Katia Sanchez, Wilson Tatis y +Rodrigo 
Tatis. 

Amigonan di cas: Harold, Lou 

Ex-coleganan nan di: ELMAR NV y Clean Up Cleaning 

Services 

Famia, bisiña y conocirnan di: Sabana Liber y Barcadera 

Compañero/a nan di su teamnan: Noord Stars Domino Team, 
Baracuda Biljart Team, Free Zone Gang Team. 

Su teamnan di futbol: Noord Central, Jong Aruba y Hooiberg 
Vets 



Cousins, nieces and nephews too numerous to 
mention 

Related to families: 

Patterson, Gumbs, Hughes, Stokes, Hazel, Hodge, 
Nadal, Woods, Isei, St. Jago, de Miranda, Groen, 
Griese, Koeman, Eustace, Bayne, Haddocks, 
Brown, Buddy, Raphaéla, van Heyningen, Richard- 
son, Rafael, Fenton, Tearr, Heyliger, Wilson. 

Farewell service will be held Monday July 15, 2019 
from 2 to 4 pm at Aurora Funeral Home followed by 
cremation service in family circle. 


Madrina: fLidia Helder 
Comer y compernan 

Su bon amigo/a(nan), bon bisiñanan muchu hopi pa 
menciona y demas famia 

Nos disculpa si nos por a lubida cualkier famia den nos 
tristeza. 

Danki na tur cu a yuda durante enfermedad na hospital y 
full piso 4, famianan na Venezuela, Hulanda y Corsow, na 
tur su amigonan di Stellaris Casino. 

Acto di entiero lo wordo anuncia despues. 


Demas famianan: Tromp, Tatis, Odor, Semerel, Semeleer, 
Martina, Marti, Geerman, Gil, Thode, Farro, Solognier, Faro, 
Britten, Marapin, Pourier, De Palm, Jimenez, Croes, Ruiz, 
Zievinger, Gomez, Figaroa, Arends, Perez, Sanchez, Dijkhoff. 
Molero 

Ta invita tur amigo, bisiña y conocirnan pa asisti na e acto di 
entiero cu lo tuma lugar na Misa Santa Anna na Noord 
diamars 16 di juli 2019 di 2’or pa 4’or di atardi. Despues lo 
sali pa Santana Catolico na Sta Anna. 

Condolencia lo tuma lugar na Aurora Funeral Home dialuna 15 
di juli 2019 di 7’or pa 9’or di anochi. 

Nos kier a pidi nos disculpa si den nos tristeza nos por a 
lubida un of otro famia. 

Ta lamenta pero despues di entiero nos no ta ricibi bishita di 
condolencia na cas. 

Aiuxora 


■«y 


*Pu* tenal m <& 


Cu dolor na nos curason pero hopi agradecido pa tur 
locual e la niflca y haci pa nos, nos ta anuncia cu a 
bay drumi den brasa di Señor: 



which transcends 
will guard your 


all understanding, 
hearts & minds. 


Philippians 4:7 




Junior Fenelon 

*20-09-1985 -|12-07-2019 
Acto di entiero lo wordo anuncia despues. 



Gradiçimento v Inyjtadon 

Pa medio di esaki famia kier a gradici tur esnan 
cu na un manera of otro a duna nos sosten, consuelo 
y forsa durante e tempo dificil cu e fayecimento y 
entiero di nos defunto stima: 



Anselmo Simeon Tromp 

Boso muestra di atencion ta di hopi 
aprecio y un gran sosten pa nos. Un danki na un y tur 
cu a manda carchi, krans, whatsapp, email y a hasi 
yamada nan telefonico. 

Tambe na Aurora Funeral Home 
pa cu su bon servicio y atencion. 

Boso muestra di atenshon tabata 
un gran Consuelo pa nos. 

Na mes momento nos ta invita famia, bisiña-, amigo- y 
conocirnan 

pa compaña nos na 3 Santo Sacrificio di Misa na 
Kapel di Alto Vista diamars 16 di juli pa 5.30 pm, 
diaranson 17 y diabierna 19 di juli pa 6.30 pm 

Boso presencia ta altamente aprecia. 



Tel: 583-1400 Fax: 583-1444 


A*,a 

Kpo -- aQ 

PcMena l^ & 3*ematwuf. 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Nos ta anuncia fayecimento di: 




Leoncio Teodulio Orman 

*12-09-1932 - |12-07-2019 
Acto di entiero lo wordo anuncia despues. 


A$fra 

’PuHenai *r¥o*ne & &teMtfUontf, 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu dolor na nos curason pero hopi agradecido pa tur 
locual e la nifica y haci pa nos, nos ta anuncia a bay 
drumi inesperadamente den brasa di Señor: 



José Christino Hoek 

Miho conoci como “Jo” 

*13 april 1942 |12 juli 2019 

Acto di entiero lo wordo anuncia despues 


A$Sra 

sp®-—- *y 

Puttencd ‘Pfone & 3ietttaton<t 

Cu tristesa pero contento pa loke el a nifica pa nos, 
nos ta anuncia fayecimento di: 



Carla Elvira 
Arends - de Cuba 

11 maart 1933 - 11 juli 2019 

Na nomberdi su: 

Yiunan: 

Gisela & Clifton Hollander - Arends 
Quetica Arends 
Contran Arends 

Nietonan: 

Melissa & Ricardo Roubicek - Hollander 
Kristine Hollander & Terence Croes 
Andreina & Nathan Ponson - van Romondt 
Jolaine van Romondt 
Talitha van Romondt 
Clifton - John Hollander 

Bisanietonan: 

Vega, Brandon, Aliya, Alianni y Luna 

Rumannan: 

Lilia de Cuba 

Edna Arends - de Cuba 

Sobrino y sobrinanan 

Su bon bisiñanan: 

Marieta Wanapa & famia 
Evelina Holman & famia 

Su ayudantenan: 

Elisa y Amparo 

Ta invita pa asisti na e condolencia y acto di despedida 
cu ta tuma lugar na Royal Funeral Home dialuna 15 di 
juli 2019 di 2or pa 4or pm, despues ta sali pa Santana 
Catolico na Caya Ernesto Petronia na Playa 

Despues di entiero, lamentablemente, nos no por ricibi 
bishita di condolencia na cas. 

Den asesinato di Curasoleño a la ISIS na Hulanda 

Con un muhé atractivo por a drenta cu un asesino burdugo 



WILLEMSTAD. Den e teribel caso 
di asesinato stail di burdugo rayá 
di ISIS cu a tuma lugá e siman aki 
na Kerkrade caminda un condenado 
asesino Curasoleño di 52 aña a córta 
literalmente garganta di un dama Cu- 
rasoleño tin comunidad di Kerkrade 
y gran parti di Hulanda malamente 
afectá cu un cos asina por a sosode. 

E asesino ta un Curasoleño cu yama 
Robert H., di 52 aña di cualnan ela 
pasa 20 bou di tutela di Husticia ulan- 
des pa asesinato di otro Curasoleño 
na Rotterdam 20 aña pasá. 

E pregunta cu tur hende ta haciendo 
ta: con bin e burdugo por a cometé 
un asesinato mas cu asina tanto fasi- 
lidad sin cu polis a interveni pasobra 
a atverti nan cu tin un burdugo ta 
persigui Reagan. Testigonan na Ker- 
krade a conta cu e dia dje siman aki 
cu ela mata Reagan, Robert a cum- 
prá un cuchu grandi di córta carni y 
den apenas algun minit cu e tabatin e 
cuchu, Robert a cumpli cu su palabra 
y a córta garganta di Reagan. 

Ela caba di haña retiro como cliente 
di hende cu tabata bou di observacion 
di husticia Hulandes pa e promé ases- 
inato 20 aña pasá. 

E pregunta mas grandi cu tur hende 
tin: con husticia por a laga un tipo 
asina peligroso cana rónd te cu e por 
a drenta un supermercado di Albert 
Heyjn y cumpra e cuchu di mata baca. 
Logico cu e victima no tabatin ningun 


sorto di defensa contra e asesino Cu- 
rasoleño di Kerkrade. 

Despues cu ela pasa su periodo di ad- 
olecente y a bira mayor di edad, e no 
tabatin miedo di nada. 

Un dia na mei 1994 e Curasoleño Rob- 
ert a pega pleita cu e Curasoleño Mel- 
vin di 24 aña y a lós un tiro den cabes. 
Melvin tabata biba na Alkmaar 
despues cu ela Sali Corsou pero ela 
muri den hospital. 

Hues a condena e asesino na 7 aña di 
castigo di prizon y un periodo di ob- 
servacion hudicial indefini pasobra e 
ta un homber cu un mecha demaciado 
cortico y no tin nocion di control pro- 
pio. 

Sikiatronan a atverti husticia cu e 
homber por ripiti su hecho pasobra 
ela ela mata Melvin e tabatin apenas 
dos aña den libertad. 

Si 25 aña pasá e no tabatin control 
riba su actonan, den e kwart siglo cu 
a pasa tampoco ela siña domina su 
furia pero sikiatronan sabi a haña cu 
despues di 20 aña di tratamento nan 
por laga e asesino sirculá den comuni- 
dad pasobra e no ta representá peli- 
ger. 

UNDA NAN A TOPA 

E dama di 42 aña di edad, Reagan 
tambe ta Curasoleño y a topa e asesi- 
no den e klinica sikiatrico De Rooyse 
Wissel na Venray caminda ela bay 
bishita un famia. 

E personal dje clinica te ainda ta den 
shock y ningun hende no por a reac- 
cioná. 

Promé cu nan a trata e asesino duran- 
te añanan largo den e clinica e tabata 
haña cuido den Oostvaarders-kliniek 
na Almere. 

Te cu recientemente e tabata biba cu 
Reagan den cas como pareha pero ta 
constantemente mester a yama polis 
pe homber pa bringamento cu tabatin. 
Y dia cu reagan a pone Robert porta 


pafó, e bóm a rementá den su serebro. 
Robert a mutilá Reagan mescos cu 
ela haci cu Melvin. Ora ela Sali for 
di cas mesora Robert a bula su tras 
pone cuchu na su garganta y a córtá 
manera ta bisé cu nan a hiba plenchi. 
Asesinato di e dama curasoleño a cou- 
sa hopi pena pero tambe hopi rabia 
pasobra e dia anterior mes ela yama 
polis pasobra e tabatin miedo di baha 
bay den piso plano dje apartamento 
pe homber no sorprendé ey den. 

Pero ora cu ela faya sali un rato Rob- 
ert a bula riba dje manera un depre- 
dador salbahe. 

E bisiñanan a furioso cu autoridad- 
nan no a interveni siendo cu e asesino 
a yega di menasé. 

Sea nan mester a duné proteccion of 
duné un ‘safe house’ pero e sistema a 
faya. 

Tristesa ta reyna den e caya pasobra 
tabata un muhé cu un curason di oro 
y tur mucha a batl yamé tanta y e ta- 
bata manera un mama pa tur bisiña 
cu tabata comprondé colebra cu nan 
riba nan problemanan. 

Anto hustamente cu un persona asina 
algu asina por a pasa. 

REACCION LALI-LALI 

Minister Dekker di Proteccion Cui- 
dadano no kier duna comentario pa- 
sobra e caso ta un investigacion penal 
y a polis cu fiscal ta atende esey. 

E politico Gidi Marcuszower si abati 
franco den su opinion. “Ta parse cu 
ta conspiracion di asesinato tin den 
gabinete pasobra nan ta laga asesi- 
nonan cu haña tratamento los riba 
hende den comunidad pa nan com- 
porta manera mashin di mata hende”. 
Y e reaccion mas estupido cu polis 
a duna ta ora nan bosero a bisa cu 
nan ta investigando hasta ki grado e 
homber tabata molestiá Reagan paso- 
bra ta mucho trempan pa determina 
esey. 

E caso di Daniel de Pool: 

Ela a violá su mes ruman muhé 



WILLEMSTAD. E cuidadano 
Daniel de Pool di 34 aña di edad, 
diabierna porfin su caso a keda 
tratá den corte pa finalisá y awor 
unicamente mester warda e fecha 
2 di augustus binidero pa hues mr. 
S.M. van Lieshout dicta sentencia. 
Na final di tratamento di e caso dia- 
bierna hues mr. S.M. van Lieshout 
a bisa abiertamente cu e mester di 
tempo pa studia e fail dici aki pa 
por yega na un conclucion final y e 
sentencia. 

E caso aki riba su mes ta unu 
sumamente tristo y bergonsoso, 
principalmente pa e forma di pro- 
seder den corte di e propio Daniel 
de Pool. 

Pa cuminsá ta un caso di violacion 
sexual di su propio ruman muhé 
parti di tata y ta un caso cu vári- 
os biaha tabata den sala di corte y 
cada biaha a para su tratamento, 
sea pa mas investigacion óf pa mo- 
tibo di e hecho cu Daniel de Pool 
no kier a laga su abogado hiba pa- 
labra. 

Den un di e biahanan ey, esta aña 
pasá, Daniel de Pool abiertamente 
a prohibl mr. G. Rellum pa papia 
na su nómber y a bis’é stret cu e no 
kier e como abogado pa defendé su 
caso. 

Mas despues ta asina cu cada bi- 
aha e tabata interumpl hues, in- 
terumpi fiscal y abogado pa duna 
un otro splicacion of interpretacion 
cu e tabata haña ta bon. Comple- 
tamente otro interpretacion na po- 
nencianan cu tabata bini padilanti 
Daniel de Pool tabatin. 

Daniel de Pool, acusá di a ‘rape’ su 


ruman muhé, a insistl cu tur loke 
a sosodé tabata a base di boluntat 
mutuo. Su ruman muhé mes taba- 
ta ke, Daniel de Pool a sigui bisa 
repetidamente cu insistencia den 
sala di corte. 

FILMACION TA PRUEBA 

Hues mr. S.M. van Lieshout y fis- 
cal señora mr. Monique Dennaoui- 
Simon en cambio a disponé di fil- 
macionnan di e actonan sexual pa 
demostrá cu e mucha muhé tabata 
drogá y tabata hasta fuera di su 
conosemento. 

Daniel de Pool sinembargo a sigui 
bisa cu ta puru hungamento di co- 
media di parti di su ruman muhé (e 
victima), kende na vários ocacion a 
sunchi e na su boca y di e manera 
ey a provok’é pa nan haci séx. 

E actitud di Daniel de Pool tabata 
pa haci como si fuera cu haci séx 
y tene e tipo di relacionnan Intimo 
aki cu su propio ruman muhé no ta 
nada robes. 

E1 a comentá cu nan a sinta bebe 


biña, cómbersá cu otro como si 
fuera den un ambiente normal y 
cu nan relacion amoroso a cuminsá 
dos luna promé cu december 2017. 
Su ruman muhé tabata asina yal- 
urs cu e tabata ke pa Daniel de 
Pool kibra e relacion cu e tabatin 
cu un otro mucha muhé, pero como 
cu esey no a sosodé, e ruman muhé 
a dicidi di drenta relacion cu un 
otro mucha hómber cu yama Cesar. 
Masha remarcabel ta e forma habrl 
y sin ningun klase di reserva cu e 
tabata papia di su actonan sexual, 
e manera con el a comportá y cu su 
ruman en cambio tabatin hopi ber- 
guensa. 

Hues a dirigl preguntanan skérpi 
na Daniel de Pool, kende en reali- 
dad tabata papia sin ningun limi- 
tacion, pues sumamente habrl, 
enfatisando cu den nan situacion 
droga y alcohól tabata pará sentral, 
caminda tanto e como e victima ta- 
bata mal drogá y tabata haci loke 
nan tabata haci bou di influencia di 
e supstancianan mencioná. 

Acusado de Pool mes tabata 
bruha tera pa su abogado 



WILLEMSTAD. Tratamento 
di e caso contra Daniel de Pool di- 
abierna a cuminsá mitar di 10 di 
mainta y mérdia pa mitar di 1 ai- 
nda e caso tabata den full swing 
caminda cu insistencia cada biaha 
Daniel de Pool mes a sigui ta na 
palabra, strobando su abogado mr. 
Sheldry Osepa hiba un defensa un 
poco mas strukturá y consistente. 
Ratu, ratu Daniel de Pool tabata 
pretendé cu el a combérti y cu ya 
e no ta usa droga mas y cu entre 
tanto el a scohe e caminda di Dios. 
Fiscal mr. Monique Dennaoui- 
Simon a repasá e acusacionnan, e 
manera con cosnan a bay den reali- 
dad, e cas caminda tur cos a sosodé, 
coremento den auto y e hecho cu e 
victima den un estado sumamente 
depriml a dal cu cabes den glas di 
auto, dal e pasaheronan incluso 
Daniel de Pool algun cabisá. 

Tambe e fiscal a para ketu na ya- 
madanan telefónico cu a tuma lugá, 
demas personanan indirektamente 
envolvl. E ruman muhé no tabata 
usa droga, solamente algun biaha 
el a yega di usa marihuana, segun 
fiscal Dennaoui-Simon. 

E fail cargá cu informacion tabata 
consisti ademas di filmacionnan 
riba telefon cu si tabata nesesario 
lo a keda pasá den sala di corte 
diabierna, naturalmente sin pren- 
sa ni publico presente, pasobra ta 
imágennan califiká hopi baho y sin 
moral cu lógicamente ta rekeri pro- 
teccion di e victima. 

Sinembargo no a resultá nesesa- 
rio pa pasa e imágennan mencioná 


den sala di corte. Berdaderamente 
amplio e fiscal tabata na palabra 
pa ilustrá cu Daniel de Pool casi no 
conosé regla ni e mlnimo na prin- 
sipionan ético, ya cu suavemente 
bisá ta di un mónster ta trata aki 
cu a abuzá di su propio ruman 
muhé sexualmente. 

Rapórt di sikiater a conclul cu Dan- 
iel de Pool klaramente tin carak- 
terlsticanan anti social, pero tóg e 
acusado por distingul debidamente 
entre BON y MALU. 

Un axidente di tráfico cu Daniel 
“Danny” de Pool a pasa aden an- 
teriormente, segun expertonan a 
condusl na daño notabel den su 
serebro y tóg esakinan no tabatin 
nada di haber cu e violacion sexual 
di su propio ruman muhé. 

No ta su ruman muhé so Daniel de 
Pool a violá, sino otro mucha muhé 
mas, pero cu brevemente fiscal a 
dedicá atencion na dje. 

E suseso di violacion sexual di e 
ruman muhé ta dada di e fecha 30 
di mart 2018 y cu tabata compañá 
cu menasa, agrecion fisico atraves 


di moketa y slanan na curpa, den 
cara y na cabes di e victima, com- 
biná cu ponemento di forsa brutu, 
pa culminá den penetracion y otro 
actonan sexual. 

E ruman muhé aki despues di a 
keda violá, a bay haci denuncia na 
polis y e denuncia aki a pone cu in- 
vestigacionnan a start mesora cu a 
condusi na detencion di Daniel de 
Pool. 

Pero masha remarcabel ta e hecho 
cu cada biaha mas informacion ta- 
bata bini aserca di moda e prepara- 
cionnan pa e tratamento a sigui 
tuma tempo. Hues mr van Lieshout 
a bisa Daniel de Pool stret cu rape- 
mento ta bay contra di ley y tene 
séx siendo esun consernl ta fuera 
di su conosemento ta otro violacion 
flagrante di nos leynan. 

Fiscal a declará cu sin duda un cas- 
tigo pisá den e caso aki ta nesesario 
y a demandá un castigo di prizon di 
8 aña, kitando e tempo cu e acusa- 
do a pasa den aresto preventivo. 
Hues mr. S.M van Lieshout a keda 
cu dia 2 di augustus pa mitar di 2 
lo e dicta sentenci 

E unico corant GRATIS 



Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 


UKe nos riba facebooK 


Keda “up to date” ij liKe nos riba facebooK 
www.facebooK.com/awemainta 




Subi riba nos website 

www.awemainta.com 


AWEMainta completamente 

DIGITAL 





















